POSTPONED: Suidoosterfees 2020: Jakes Gerwel Foundation – Conversations - Die Jakes Gerwel Stigting
Tuis » POSTPONED: Suidoosterfees 2020: Jakes Gerwel Foundation – Conversations
(Vertaling en aanpassing van Forgotten but not Buried deur Aäron Messelaar, administratiewe hoof van die Griekwa Koningshuis en ondersekretaris-generaal van die Kongres van Suid-Afrikaanse Tradisionele leiers / CONTRALESA)
Met Sonel Brits
Gespreksleier: Karien Brits
Dié gesprek, wat deel uitmaak van die ATKV se 90ste verjaardagvieringe, belig die diversiteit van ons kulture en die eenheid wat ons daarin vind. Die besturende direkteur van die ATKV nooi kultuurleiers, opvoedkundiges, die jeug en die publiek na die tafel om saam te praat oor Afrikaans en verdere moontlikhede vir die bevordering van kohesie.
Geslagsgeweld: Hoe maak jy 'n man groot?
Die grondkwessie is 'n politieke turksvy waaroor vurig gedebatteer word. Ivor Price en Kobus Louwrens se boek, For the Love of the Land, fokus op onbesonge landbou-helde van Suid-Afrika. Die skrywers belig die eg menslike stories van 'n diverse groep boere wat alles gee om nasiebou en sosiale samehorigheid te bevorder.
Afrika of Europa – soek wittes anders na identiteit?
Die Afrikaanse prosaboek
Jan Rabie, wat in die laat-1950's die kontoere van die literêre landskap verlê het met sy absurde, filosofiese en politieke "prosas", is die inspirasie vir Die nuwe Afrikaanse prosaboek. Dié bloemlesing bied 'n vars blik op die Afrikaanse kortverhaal en bevat klassieke verhale deur bekende skrywers, asook nuwes deur jonger stemme. Die paneel verken die eggo's, spore en teenspraak in die skryfwerk wat ná Rabie s'n gevolg het.
Met Kim Windvogel, Kelly-Eve Koopman
Datum en tyd: 30 April om 10:00
Suid-Afrika is die eerste Afrikaland wat burgers se reg om vrylik as queer te identifiseer, te erken. Ten spyte van die nuwe vryheid ten opsigte van seksuele en gender-identiteit en -uitdrukking, ervaar queer mense steeds diskriminasie en geweld. They Called Me Queer, saamgestel deur Kim Windvogel en Kelly-Eve Koopman, plaas 'n skerp soeklig op die situasie.
Voices from the underground vertel wat geword het van die dapper mense wat die wapen teen apartheid opgeneem het. Betrayal – The secret lives of apartheid spies handel oor hoe die spioene wat tydens die struggle dubbele lewens gelei het, hul naastes verraai het. The ANC Spy Bible – My alliance across enemy lines belig die spioenasie-onderwêreld van die onstuimige tagtigerjare. Kom verdiep jou in die storie agter dié aangrypende verhale.
Suidooster-aanhangers sal uit hul velle spring om te hoor hul geliefde sepiegesinne se kookboek met almal se gunstelinggeregte is nou hier. Mrs J, Mymoena en Stefan staan voor in die ry met feestelike resepte wat almal saamsnoer in kultuur, tradisie en nostalgie. "Ons kook uit ons harte met bestanddele soos liefde en joy," verklaar die geliefde kokke.